Public procurement notice: Modification Of A Contract/Concession During Its Term
Published: 2018-10-26
Buyer: Flyverhjemmeværnet (HJV)
Country: DK
Contract type: Supplies
CPV classification: 34711100: Fixed-wing aircraft

Technical requirements: Forsvarsministeriets Materiel- og Indkøbsstyrelse og HJV har i henhold til udbudsbekendtgørelse 2014/S 058-96948 offentliggjort den 22.3.2014 gennemført et begrænset udbud efter udbudsdirektivet (direktiv 2004/18/EF) af en kontrakt om leasing af 2 fly til HJV inkl. vedligeholdelse af flyene samt gennemført en fuld udbudsprocedure. Kontrakten blev tildelt til CAE Aviation Sarl (CAE), jf. bekendtgørelse om indgåede kontrakter 2017/S 239-495899 offentliggjort den 13.12.2017. Leasingkontrakten har en varighed på 5 år efter levering af de 2 fly med option på forlængelse i yderligere 2 år. De 2 fly blev leveret i september 2015. Nærværende ændring vedrører et tillæg til kontrakten vedrørende anvendelse af 1 af de 2 fly til deltagelse i Frontex operationer, og første udsendelse forventes at finde sted i 2019. Danmark har forpligtet sig til at bidrage til Frontex, som er EU's grænseagentur, og det har til opgave at koordinere medlemsstaternes kontrol af EU's ydre grænser. Behovet for at anvende det ene fly i Frontex er opstået i kølvandet på flygtningekrisen, og Danmarks plan om markant at forøge Danmarks bidrag til Frontex. Flyet skal - på samme måde som i Danmark - anvendes til kystovervågning, herunder eftersøgnings- og redningsoperationer.
Værdien angivet i pkt. VII.1.6 er værdien af kontrakttillægget/ændringen baseret på prisniveau 2019 og en antagelse om, at der vil være 3 udsendelser i kontraktens løbetid. Kontraktens værdi (inden ændringerne) nedenfor under pkt. VII.2.3 er opgjort på grundlag prissætningen i det vindende tilbud og under anvendelse af de vægte, der var indeholdt i de beskrivende dokumenter til brug for tilbudsevalueringen (den evalueringstekniske pris). Kontraktens værdi efter ændringen, som angivet under VII.2.3 nedenfor, er udtryk for denne værdi plus værdien af samtlige ændringer foretaget til kontrakten i dens løbetid inkl. værdien af ændringen omfattet af nærværende bekendtgørelse om ændring. Der er dog ikke taget højde for øvrige ændringer i opgørelsen af værdierne, herunder eksempelvis prisjustering.
I relation til tillægget omtalt nedenfor har HJV fulgt proceduren i Lov nr. 590 af 2.6.2016 om Klagenævnet for Udbud § 4, jf. bekendtgørelse med henblik på frivillig forudgående gennemsigtighed 2018/S 184-416241 offentliggjort den 25.9.2018. Dermed skal klager indgives til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. Lov nr. 590 af 2.6.2016 om Klagenævnet for Udbud § 7, stk. 3.
HJV har indgået et tillæg til den ovenfor nævnte eksisterende kontrakt med CAE Aviation Sarl Luxembourg. Kontrakten omhandler leasing af 2 fly til HJV inklusiv vedligeholdelse af disse. Formålet med leasing af flyene var (og er), at de hovedsageligt skal anvendes til ikke-militære formål, herunder overvågning, eftersøgning, rekogniscering og let transport. Nærværende tillæg til kontrakten vedrører HJV's brug af det ene af de 2 fly til Danmarks deltagelse i Frontex (EU's grænseagentur). Danmark har forpligtet sig til at bidrage til Frontex, og der er politisk ønske om at HJV's kapacitet benyttes i denne henseende. Behovet for anvendelse af flyet er opstået i kølvandet på flygtningekrisen, og Danmarks plan om markant at forøge Danmarks bidrag til Frontex. Flyet skal - på samme måde som i Danmark - anvendes til kystovervågning, herunder eftersøgnings- og redningsoperationer. Det forventes at værdien af tillægget vil udgøre ca. 1 100 000 DKK, jf. pkt. V.II.1.6. Det forventes at første udsendelse finder sted i 2019, og det forventes at der vil være tale om mere end én udsendelse i kontraktens løbetid (for nuværende forventes det at være ca. 3).
Ændringen er omfattet af udbudslovens § 183 (lov nr. 1564 af 15.12.2015), idet ændringen omfattet af tillægget ikke har kunnet forudses af en påpasselig ordregiver. Anvendelsen af flyet i Frontex kunne ikke være forudset på tidspunktet for gennemførelsen af udbuddet. Der er tale om en flykapacitet, der varetager mange forskellige opgavetyper, hvis konkrete udførelse hovedsageligt er politisk bestemt. Behovet for øget dansk biddrag til Frontex er i væsentlig grad forårsaget af den øgede flygtningestrøm til EU, som særligt har skabt og skaber problemer ved middelhavet. Et forhold som er tiltaget efter udbuddets gennemførsel. Det bemærkes samtidig, at kontraktens overordnede karakter ikke ændres som følge af tillægget, ligesom ændringen ikke medfører en forøgelse på over 50% af den oprindelige kontrakt, hvorfor kontrakttillægget har kunnet indgås uden gennemførsel af en ny udbudsprocedure.


Winner: CAE Aviation Sarl Luxembourg